Sólmyrkvinn 12. ágúst 2026

Sólmyrkvinn 12. ágúst 2026 verður almyrkvi á sólu sem gengur yfir Norðurslóðir, austanvert Grænland, Ísland, Atlantshaf og Spán. Almyrkvi verður þegar tunglið gengur á milli jarðarinnar og sólar þannig að það hylur algerlega sólina frá jörðu séð. Myrkvinn verður í hámarki yfir hafinu skammt vestan Látrabjargs kl. 17:45.53. Almyrkvinn verður sá fyrsti sem sést frá Íslandi síðan almyrkvi gekk yfir meðfram suðurströndinni 30. júní 1954 en næsti almyrkvi sem gengur yfir Ísland verður ekki fyrr en árið 2196. Almyrkvinn gengur svo yfir Atlantshaf og nær aftur landi á Spáni þar sem hann gengur þvert yfir landið norðanvert til Miðjarðarhafs og yfir Baleareyjar. Almyrkvi á sólu sást síðast á Spáni 30. ágúst 1905. Sólmyrkvinn sést sem deildarmyrkvi sem hylur hluta af sólinni í Evrópu, Norður-Afríku og Norður-Ameríku. Deildarmyrkvinn hylur meira en 90% af sólinni á þeim hlutum Íslands og Spánar sem almyrkvinn gengur ekki yfir og einnig á Grænlandi, Færeyjum, Bretlandseyjum, Portúgal, N-Afríku við Miðjarðarhaf, Frakklandi, Sviss, Ítalíu og Balkanskaga.

Á Íslandi gengur almyrkvinn yfir Vestfirði, Snæfellsnes, Mýrar, Reykjavík og Suðurnes. Hámark myrkvans gengur eftir línu í hafinu vestur af landinu og lengd hans verður meiri eftir því sem farið er nær þeirri línu. Á Látrabjargi stendur almyrkvinn í 2 mínútur og 13 sekúndur en eina mínútu í Reykjavík þar sem hann hefst 17:48. Utan þess svæðis sem almyrkvinn gengur yfir verður deildarmyrkvi sem hylur t.d. 97,9% af sólinni á Akureyri og 95,2% í Neskaupstað.

Sólmyrkvinn 12. ágúst 2026StaðurLandUpphaf deildarmyrkvaUpphaf almyrkvaLok almyrkvaLok deildarmykrvaLengd almyrkvaStærðÍsafjörður Ísland16:43:1717:44:0617:45:3718:43:561m 31s1.005Látrabjarg Ísland16:43:3917:44:2817:46:4118:44:552m 13s1.014Ólafsvík Ísland16:45:0517:45:5317:47:5718:46:072m 3s1.011Borgarnes Ísland16:46:3017:47:4017:48:2318:46:5343s1.001Akranes Ísland16:46:4917:47:5117:48:5718:47:171m 6s1.002Reykjavík (Lækjartorg) Ísland16:47:1217:48:1617:49:1518:47:3759s1.002Mosfellsbær Ísland16:47:1617:48:3217:49:0218:47:3530s1.000Sandgerði Ísland16:47:0317:47:5417:49:3918:47:471m 45s1.007La Coruña Spánn19:30:5220:27:3720:28:5121:21:551m 14s1.004Bilbao Spánn19:31:4320:27:1720:27:49sólsetur 21:1932s1.001Zaragoza Spánn19:34:3620:28:5720:30:22sólsetur 21:081m 25s1.007Palma de Mallorca Spánn19:37:5920:31:0020:32:36sólsetur 20:491m 36s1.015

 Heimildir 

Flokkur:2026
Flokkur:Sólmyrkvar